উত্তৰ কোৰিয়াই ধাৰাসাৰ মিছাইল নিক্ষেপ কৰিছে। সেই কাৰণে দক্ষিণ কোৰিয়া আৰু জাপান চৰকাৰে সাধাৰণ ৰাইজক সুৰক্ষিতভাৱে স্থানলৈ যাবলৈ নিৰ্দেশ দিছে। বুধবাৰে কেইবাটাও মিছাইল উৎক্ষেপণৰ পিছত বৃহস্পতিবাৰেও কিমৰ দেশখনে আক্ৰমণ অব্যাহত ৰাখিছে। যদিও কোনো দেশৰ সীমাৰ ভিতৰত প্ৰৱেশ কৰা নাই, দুয়োখন দেশ উত্তৰ কোৰিয়াৰ ক্ষেপণাস্ত্ৰক লৈ যথেষ্ট চিন্তিত।
ইপিনে, দক্ষিণ কোৰিয়াও উত্তৰ কোৰিয়াক প্ৰত্যুত্তৰ দিবলৈ ভালদৰে প্ৰস্তুত হৈছে। জাপানৰ প্ৰধানমন্ত্ৰী ফুমিও কিছিদাই কৈছে যে উত্তৰ কোৰিয়াৰ মিছাইল নিক্ষেপ কোনোমতে গ্ৰহণযোগ্য নহয়।
কিম জং-উনৰ দেশখনে বুধবাৰে চিউলত মুঠ দহটা মিছাইল নিক্ষেপ কৰে। এটা মিছাইল দক্ষিণ কোৰিয়াৰ পানীত পৰিছিল। দক্ষিণ কোৰিয়াইও ঘটনাটোক গৰিহণা দিছিল আৰু ৰিভাৰ্চ মিছাইল নিক্ষেপ কৰিছিল। বৃহস্পতিবাৰে ৰাতিপুৱা পিয়ংইয়ংয়ে পুনৰ মিছাইল নিক্ষেপ কৰে।
জাপানৰ প্ৰধানমন্ত্ৰী ফুমিও কিছিদাই কয়, "উত্তৰ কোৰিয়াই বাৰে বাৰে মিছাইল আক্ৰমণ চলাইছে। এই আক্ৰমণটো অত্যন্ত আপত্তিজনক। উত্তৰ কোৰিয়াক ক্ষমা কৰিব নোৱাৰি।" কিচিদাই লগতে কয় যে এটা মিছাইল সম্ভৱতঃ আন্তঃমহাদেশীয় বেলিষ্টিক মিছাইল আছিল।
উল্লেখ্য যে বুধবাৰে উত্তৰ কোৰিয়াই মিছাইল নিক্ষেপৰ অভিলেখ গঢ়িছে। কিম জং-উনৰ দেশখনে এদিনতে সৰ্বাধিক ২৩ টা মিছাইল নিক্ষেপ কৰাৰ অভিলেখ গঢ়িছে।
বুধবাৰে ৰাতিপুৱা উত্তৰ কোৰিয়াৰ পিনৰ পৰা মিছাইল আক্ৰমণ আৰম্ভ হৈছিল। উত্তৰ কোৰিয়াৰ ক্ষেপণাস্ত্ৰ সমূহ জাপান সাগৰত দুয়োখন দেশৰ মাজৰ সীমান্ত পাৰ হৈ উৰি আহিছিল।
বাতৰি অনুসৰি, দক্ষিণ কোৰিয়াৰ জলসীমাৰ প্ৰায় ৬০ কিলোমিটাৰ ভিতৰৰ সাগৰত এটা মিছাইল পৰে। ইয়াৰ পিছত স্থানীয় বাসিন্দাসকল আতংকিত হৈ পৰে। চৰকাৰে তৎক্ষণাৎ এটা পৰামৰ্শ জাৰি কৰি আৱাসীসকলক সুৰক্ষিত বাংকাৰত আশ্ৰয় ল'বলৈ কয়। আক্ৰমণৰ তিনি ঘণ্টা পিছত দক্ষিণ কোৰিয়াইও প্ৰত্যুত্তৰ দিয়ে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
